রিং লার্ডনার জুনিয়র
রিংগোল্ড উইলমার "রিং" লার্ডনার জুনিয়র (ইংরেজি: Ringgold Wilmer "Ring" Lardner Jr.; ১৯ আগস্ট ১৯১৫ - ৩১ অক্টোবর ২০০০) ছিলেন একজন মার্কিন সাংবাদিক ও চিত্রনাট্যকার। তিনি ওম্যান অব দ্য ইয়ার (১৯৪২) চলচ্চিত্রের চিত্রনাট্য রচনার জন্য মাইকেল ক্যানিনের সাথে যৌথভাবে শ্রেষ্ঠ মৌলিক চিত্রনাট্য বিভাগে একাডেমি পুরস্কার এবং ম্যাশ (১৯৭০) চলচ্চিত্রের চিত্রনাট্য রচনার জন্য শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার লাভ করেন। তিনি ১৯৪০-এর দশকের শেষভাগে ও ১৯৫০-এর দশকের রেড স্কেয়ার চলাকালীন হলিউড চলচ্চিত্র স্টুডিও কর্তৃক কালোতালিকাভুক্ত হন।